NHH-student Stubhaug: - Den aller beste sommerjobben
Det betyr at Ronny Deila trolig må sette sin lit til heltidsstudent og fotballpensjonist Lars Stubhaug (23). - Vi ser an til i morgen. Han er på bedringens vei, så får vi se om han er bra nok til å spille. Hvis ikke går Lars Stubhaug inn, sier Deila til VG. Godset-treneren kommer ikke til å vente helt til dommerkortet er levert for å teste Kwarasey under oppvarming. Kwarasey sliter med en kink i ryggen Da risikerer han nemlig å måtte starte kampen uten en reservekeeper på benken. Det kan fort bety at Stubhaug som egentlig har gitt opp fotballkarrieren til fordel for økonomistudier på heltid ved Norges Handelshøyskole i Bergen, må i aksjon i torsdagens hjemmekamp mot Debrecen. Det er en oppgave han føler seg klar for, tross et tynt grunnlag. En førsterundekamp i cupen mot Hallingdal, hvor han gikk arbeidsløs i 90 minutter, er eneste kamptrening det siste året. - Jeg har vært med på en del kamper og trent ganske bra med klubben nå i sommer. Jeg har også trent med FKH de gangene jeg har vært hjemme i Haugesund. Formen virker veldig bra. Nå har jeg tillatt meg selv å slappe litt av og senke skuldrene. Da er ikke fotball så avansert som det jeg tidligere har trodd, sier Stubhaug til VG. - Men når det er snakk om europacup, penger og prestisje er det vel ikke like enkelt å holde skuldrene lave? - Selvfølgelig ikke. Europacup er spesielt. På den annen side er det jo morsomt, og det er større enn vanlig for også alle de andre. Jeg har ikke de samme målene og fremtidsplanene som de andre spillerne her. Jeg begynner på skolen igjen 12. august, uansett. Det er uavhengig av om jeg spiller bra eller dårlig, sier Stubhaug.I fjor tok han valget om å velge bort eliteseriebenker og keeperhansker til fordel for lesesaler og pensumlitteratur. Stubhaug var keepertalentet som reiste til Everton som 16-åring og som var fast inventar på aldersbestemte landslag, før skader satte utviklingen hans kraftig tilbake. Da det noe av det første som skjedde etter at han returnerte til norsk fotball og Strømsgodset foran 2010-sesongen var å bli diagnostisert med kyssesyken, innså han at han måtte begynne å tenke alternativt. - Jeg bestemte meg tidlig i fjor at det skulle bli det siste året. Det førte til at motivasjonen ikke var der hele sesongen. Når jeg slet med motivasjonen og ikke hadde det noe kjekt, var det et enkelt valg å velge studier, sier Stubhaug, som ble avspist med tre cupkamper i Hønefoss i 2012 og løst fra kontrakten etter sesongen.Da gamlesjef Deila solgte Lars Cramer til Kalmar og trengte en ny reservekeeper i påvente av at unggutter som Borger Thomas og Hermann Rhodén skal vokse seg til å bli seniorspillere, tok han kontakt med Stubhaug. - Det er en sjelden og spesiell avtale Ronny og jeg har. Om jeg kunne beholde en slik avtale, kunne jeg kombinert det med studier et stykke på vei, men studier tar mye tid hvis du skal gjøre det skikkelig. Når du reiser på kamper, og ikke orker å ta en lesedag dagen etterpå, blir det vanskelig. Nå har han sommerferie fra studiene, og har fått kontinuitet i treningsarbeidet. - Alle studenter har en sommerjobb om sommeren, og min er her. Jeg har kanskje den aller, aller beste sommerjobben når jeg får være med på alt det kule som skjer i Strømsgodset, sier 23-åringen.Det har imidlertid ikke gitt ham mersmak til å satse for fullt enda en gang. - Skolen kommer til å gå foran fotballen uansett hva som dukker opp. Nå har jeg en avtale her ut året, og avtalen er som før, at jeg er med når jeg trengs. Jeg har samme opplegg som før. - Vi får se litt utover høsten hvor mye tid det tar og hva som skjer her. Nå kommer det keepere tilbake og hvis Adam, som har holdt seg skadefri til nå, fortsetter å spille like bra, kan de fint ta seriegull uten at jeg hjelper til. Men jeg kan iallfall komme innom og spre glede og humør av og til, sier Stubhaug og smiler.Keeperplassen er ikke Deilas eneste problem på skadefronten før Godset tar imot besøk fra Ungarn. Nå viser MR-undersøkelser at skaden Lars Christopher Vilsvik pådro seg under oppvarming i Sandnes søndag holder ham på sidelinjen i tre til fem uker. I tillegg måtte Jørgen Horn stå over onsdagens trening og i stedet bli undersøkt på grunn av smerter i brystet. Fra før er Simen Brenne, Muhamed Keita, Adama Diomande, Thomas Sørum, Gustav Wikheim og Lars Sætra alle på drammensernes skadeliste. - Vi kommer til å stille elleve i morgen også. Det er målet, så får vi se hvem de elleve blir, sier Deila og smiler.
Strømsgodsets kaptein og soleklare førstevalg mellom stengene, Adam Larsen Kwarasey (25) er i tidsnød om han skal rekke morgendagens Europa League-kvalik mot Debrecen.